रायपुर. पूर्व केंद्रीय मंत्री विद्याचरण शुक्ल पंचतत्व में विलीन हो गए। उनकी अंत्येष्टि लभांडी स्थित फार्म हाउस राधेश्याम भवन में राजकीय सम्मान के साथ की गई। अपने चहेते नेता को अंतिम विदाई देने के लिए छत्तीसगढ़ के कोने-कोने से लोग यहां पहुंचे थे। तेज बारिश के बावजूद उनके समर्थक अपने नेता को अंतिम विदाई देने के लिए डटे रहे। विद्या भैया अमर रहें.. जब तब सूरज चांद रहेगा.., जैसे नारों के बीच समर्थकों ने उन्हें अश्रुपूरित विदाई दी।
दरभा में हुए नक्सली हमले में शहीद हुए कांग्रेस के दिग्गज नेता और पूर्व केंद्रीय मंत्री विद्याचरण शुक्ल को बुधवार को शहर ने अंतिम विदाई दी। बूढ़ापारा से लेकर कांग्रेस भवन होते हुए लभांडी स्थित उनके फॉर्म हाउस तक की यात्रा में हजारों लोगों ने उनके योगदान को याद किया। कांग्रेस भवन में उनकी काया पर पुष्पांजलि अर्पित करने का सिलसिला सुबह 10 बजे से सवा 12 बजे तक चला। अंतिम संस्कार उसी चबूतरे पर किया गया, जिसे करीब डेढ़ साल पहले खुद विद्याचरण शुक्ल ने इसके लिए तैयार करवाया था।
फोटो: राधेश्याम भवन में हुए अंतिम संस्कार के दौरान गमगीन मुद्रा में वीसी की चिता की ओर देखतीं उनकी नातिन (सफेद पोशाक में)।
स्लाइड क्लिक कर देखें पूरी खबर और तस्वीरें...
hin_Deva hin_Deva hin_Deva hin_Deva